NARIADENIE KOMISIE (ES) č. 1358/2005
z 18. augusta 2005
určujúce koeficienty rovnováhy pre hospodársky rok 2005/2006, ktoré slúžia na výpočet cien trhu porážkových prasiat v Spoločenstvách
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 4 ods. 6,
keďže
(1)
Ceny na trhu porážkových prasiat v Spoločenstvách, ktoré sú uvedené v článku 4 ods. 2 nariadenia (EHS) č. 2759/75, musia byť nastolené vyvážením cien, ktoré sa zistia v každom členskom štáte koeficientmi, ktoré vyjadrujú relatívnu dôležitosť stavu prasiat v každom členskom štáte.
(2)
Tieto koeficienty je vhodné stanoviť vychádzajúc z počtu prasiat zo sčítania na začiatku decembra každého roka s použitím smernice Rady 93/23/EHS z 1. júna 1993, ktorá sa vzťahuje na štatistické ankety, ktoré sa vykonávajú v oblasti produkcie prasiat (2).
(3)
Na základe výsledkov sčítania z decembra 2004 treba pristúpiť k novému určeniu koeficientov rovnováhy pre obdobie 2005/2006 a zrušiť nariadenie Komisie (ES) č. 1900/2004 (3).
(4)
Pretože sa hospodársky rok 2005/2006 začína 1. júla 2005, malo by sa toto nariadenie uplatňovať od tohto dátumu.
(5)
Opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Koeficienty rovnováhy, ktoré sú uvedené v článku 4 ods. 2 nariadenia (EHS) č. 2759/75, sú uvedené v prílohe tohto nariadenia.
Článok 2
Nariadenie (ES) č. 1900/2004 sa týmto ruší.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Bude sa uplatňovať od 1. júla 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. augusta 2005.